Golden Cores medlemmer begynte å spille sammen på Fyrhuset musikkverksted vinteren 2014, da de var 9 og 11 år gamle. Senere samme år fikk de prøve seg på ungdomsscenen på GranittRock og har siden da spilt en rekke konserter i Norge, Island, England og Danmark. Golden Core har opptrådt på flere av de større festivalene som Midgardsblot, Øyafestivalen, by:Larm og Bloodstock Open Air i England, og gjort supportopptredener for band som Napalm Death og Bongzilla.